wickkiey/tamil-wikipedia-chunked huggingface dataset:
# கொடைக்கானல்-மூணாறு சாலை

**கொடைக்கானல்-மூணாறு சாலை** (பழைய SH-18) தமிழ்நாட்டின் திண்டுக்கல் மாவட்டத்தில் தொடங்கி தேணி மாவட்டத்தின் வழியாக சென்று, கேரளாவில் உள்ள இடுக்கி மாவட்டத்தில் முடிவடைகிறது. இந்த சாலை 81 கிலோ மீட்டர் நீளமுள்ளது. இது 1942ஆம் ஆண்டில் ஆங்கிலேயர் ஆட்சியில் உருவாக்கப்பட்டு மேம்படுத்தப்பட்ட சாலை ஆகும். இந்த சாலை 2,480 மீட்டர் (8,140 அடி) உயரத்தில் வந்தரவு சிகரத்தில் அமைந்துள்ளது. இந்த சாலை 1990 ஆம் ஆண்டு மூடப்படுவதற்கு முன்பு இதுவே தென்னிந்தியாவின் மிக உயர்ந்த பகுதியில் அமைந்த சாலை ஆகும்.
# கொடைக்கானல்-மூணாறு சாலை

## வரலாறு

1915 ஆம் ஆண்டு வத்தலக்குண்டு முதல் கொடைக்கானல் வரை சாலை அமைக்கப்பட்டு போக்குவரத்திற்காக திறக்கப்பட்டது. 1925 ஆம் ஆண்டு கொடைக்கானலில் இருந்து பெரிஜம் ஏரி வழியாக டாப் ஸ்டேஷன் வரை சாலை அமைக்கப்பட்டது. இதுவே **எஸ்கேப் ரோடு** என்று ஆங்கிலேயர்களால் அழைக்கப்பட்டது. இச்சாலை மூணாறு முதல் கொச்சி வரை செல்லும் சாலையுடன் இணைகிறது. இச்சாலை வழியாக கொச்சியை அடைய 11 மணி நேரமாகும். மழைக் காலங்களில் இச்சாலையை பயன்படுத்த முடியாது.  
1942 ஆம் ஆண்டு இரண்டாம் உலகப்போரின் போது ஜப்பான் மதராஸ் நகரை தாக்கியது. அப்போது மேலும் தாக்குதல் அதிகரிக்கும் என்று அஞ்சிய ஆங்கிலேயக் குடும்பங்கள் கொடைக்கானலுக்கு குடி பெயர்ந்தனர். மேலும் தாக்குதல் அதிகரித்தால், இவர்கள் கொச்சி துறைமுகத்தின் வழியாக தப்பிச்செல்ல இச்சாலையை பயன்படுத்த திட்டமிட்டிருந்தார்கள். எனவே, இந்த சாலை **எஸ்கேப் ரோடு** என்று அழைக்கப்பட்டது.  
இந்த சாலை 1990 ஆம் ஆண்டு வரை பயன்பாட்டில் இருந்தது. தமிழ்நாடு வனத்துறைக்கும் கேரள நெடுஞ்சாலை துறைக்கும் ஏற்பட்ட உரிமைப் பிரச்சனைகளால் இந்த சாலையின் பராமரிப்பு கைவிடப்பட்டது. இதனால் இந்த சாலை தற்பொழுது பயன்பாட்டில் இல்லை.
# ஆண்டிமனி ஐங்குளோரைடு

## தயாரிப்பு மற்றும் கட்டமைப்பு

குளோரின் வாயுவை உருகிய ஆண்டிமணி முக்குளோரைடு வழியாகச் செலுத்தும்போது ஆண்டிமணி ஐங்குளோரைடு உருவாகிறது.  
:SbCl<sub>3</sub> + Cl<sub>2</sub> → SbCl<sub>5</sub>  
வாயுரூப ஆண்டிமணி ஐங்குளோரைடு முக்கோண முப்பட்டக அமைப்பைப் பெற்றுள்ளது
.
# ஆண்டிமனி ஐங்குளோரைடு

## வேதி வினைகள்

ஆண்டிமணி ஐங்குளோரைடு உடனடியாக நிராற்பகுப்பு வினைக்கு உட்பட்டு ஐதரோ குளோரிக் அமிலமாக மாறுகிறது  
:2 SbCl<sub>5</sub> + 5 H<sub>2</sub>O → Sb<sub>2</sub>O<sub>5</sub> + 10 HCl  
அதிக அளவிலான குளோரைடு முன்னிலையில் வினை கட்டுப்படுத்தப்பட்டு, அறுகுளோரோஆண்டிமோனேட்டு சிக்கல் அயனி உண்டாகிறது.  
:SbCl<sub>5</sub> + Cl<sup>-</sup> → [SbCl<sub>6</sub>]<sup>-</sup>  
ஆண்டிமணி ஐங்குளோரைடின் ஒற்றை நீரேறிகள் மற்றும் நான்காம் நீரேறிகள் SbCl<sub>5</sub>·H<sub>2</sub>O SbCl<sub>5</sub>·4 H<sub>2</sub>O.
உள்ளனவாக அறியப்பட்டுள்ளது.  
ஆண்டிமணி ஐங்குளோரைடு பல லூயிசு காரங்களுடன் இணைந்து கூட்டுப் பொருள்களைத் தருகிறது லூயிசு காரத்தன்மையை நிர்ணயிக்கும் கட்மான் அளவீட்டில் தரப்படுத்தப்பட்ட லூயிசு அமிலமாக இது பயனாகிறது.  
இது ஒரு வலிமையான ஆக்சிசனேற்றியாகவும் பயன்படுகிறது
.
# ஆண்டிமனி ஐங்குளோரைடு

## பயன்கள்

பலபடியாக்கல் வினைகளில் வினையூக்கியாகவும் கரிம சேர்மங்களில் குளோரினேற்றம் நிகழ்வதற்கும் ஆண்டிமணி ஐங்குளோரைடு பயன்படுகிறது.
# பேரியம் அசைடு

**பேரியம் அசைடு** (*Barium azide*) என்பது Ba(N<sub>3</sub>)<sub>2</sub> என்ற மூலக்கூறு வாய்பாடு கொண்ட கனிம அசைடு ஆகும். இது வெடிக்கும் தன்மை கொண்டது. இயந்திர அசைவுகளுக்கு தூண்டப்படுவதில் காரீய அசைடைக் காட்டிலும் குறைவான தூண்டலுணர்வு கொண்டது.
# பேரியம் அசைடு

## பயன்கள்

மக்னீசியம், சோடியம், பொட்டாசியம், லித்தியம், உருபீடியம் மற்றும் துத்தநாக சல்பேட்டுகளுடன் சேர்ந்து அவற்றின் அசைடுகள் தயாரிப்பில் பேரியம் அசைடு பயன்படுகிறது. ஆனால் இதன் நீராற்பகுபடும் தன்மையால் இதனைத் தனித்துப் பிரித்தெடுத்தல் சிக்கலான செயலாக உள்ளது.  
:Ba(N<sub>3</sub>)<sub>2</sub> + Li<sub>2</sub>SO<sub>4</sub> → 2 LiN<sub>3</sub> + BaSO<sub>4</sub>  
பேரியம் அசைட்டை சூடுபடுத்துவதன் மூலம் தூய்மையான நைட்ரசன் தயாரிக்கப்படுகிறது.  
:Ba(N<sub>3</sub>)<sub>2</sub> → Ba + 3 N<sub>2</sub>
# டாப் ஸ்டேஷன்

**டாப் ஸ்டேஷன்** தமிழ் நாட்டில் தேனி மாவட்டத்தில் உள்ள கண்ணன் தேவன் மலைகளில் ஒரு பகுதியாக உள்ளது. இது மூணாறில் இருந்து 35 கிலோ மீட்டர் தொலைவில் அமைந்துள்ளது. இந்த பகுதியில் அரிய நீலக்குறிஞ்சி மலர்கள் பிரபலமாக உள்ளது. இதனருகில் குறிஞ்சிமலா சரணாலயம் இருக்கிறது.  
டாப் ஸ்டேஷன் மூணாரிலிருந்து போடிநாயக்கனூர்க்கு தேயிலை விநியோகிப்பதற்கான முனையமாக இருந்தது. டாப் ஸ்டேஷனிலிருந்து போடிநாயக்கனூர்க்கு வான்வழி இழுவை வண்டி (ropeway) மூலம் தேயிலை கொண்டு செல்லப்பட்டது. வான்வழி இழுவை வண்டி (ropeway) மலை முகட்டிலிருந்து செங்குத்தான பாறை மேலே 1902 ல் கட்டப்பட்டது. பழைய கொடைக்கானல்-மூணாறு சாலை டாப் ஸ்டேஷன் வழியாக செல்கிறது.
# பேரியம் ஆக்சலேட்டு

**பேரியம் ஆக்சலேட்டு** *(Barium oxalate )* என்பது BaC<sub>2</sub>O<sub>4</sub> என்ற மூலக்கூறு வாய்பாடு கொண்ட ஆக்சாலிக் அமிலத்தின் பேரியம் உப்பாகும். இது வெண்மை நிற துகள்களாக நெடியற்று உள்ளது. மக்னீசியம் சேர்க்கப்படும் சிறப்பான வாணவெடிச் செய்முறைகளில் சிலவேளைகளில் பச்சை வண்ண உற்பத்திக்காக பேரியம் ஆக்சலேட்டு பயன்படுத்தப்படுகிறது.  
பேரியம் ஆக்சலேட்டு பெரும்பாலும் அதிக நிலைப்புத் தன்மையுடன் இருப்பதால் வலிமையான அமிலங்களுடன் இதனால் வினைபுரிய இயல்கிறது. தோலில் பட்டால் இலேசான எரிச்சலை உண்டாக்கும். உட்கொள்ள நேரிட்டால் இது ஒரு நச்சாக செயல்படுகிறது. குமட்டல், வாந்தி, சிறுநீரக செயலிழப்பு மற்றும் உணவுப் பாதையில் காயமேற்படுத்துதல் போன்ற பாதிப்புகளை உண்டாக்கும். பேரியம் ஆக்சலேட்டு தயாரிக்க ஆக்சாலிக் அமிலம், பேரியம் ஐதராக்சைடு எண்ம ஐதரேட்டு மற்றும் பேரியம் ஐதராக்சைடு போன்ற தாதுப்பொருட்கள் தேவைப்படுகின்றன.  
பேரியம் குளோரைடு கரைசல் மற்றும் ஆக்சாலிக் அமிலக் கரைசல் ஆகியவற்றை சேர்த்தும் மாற்று முறையில் பேரியம் ஆக்சலேட்டு தயாரிக்கலாம்.  
BaCl<sub>2</sub> + H<sub>2</sub>C<sub>2</sub>O<sub>4</sub> → BaC<sub>2</sub>O<sub>4</sub>↓ + 2 HCl  
மற்ற வாணவேடிக்கை செய்பொருட்களில் இருந்து இது வேறுபட்டதாகும். அவை ஆக்சிசனேற்றிகளாகச் செயல்படுகின்றன, இது மட்டுமே ஆக்சிசன் ஒடுக்கியாகச் செயல்படுகிறது. நிரில் முற்றிலும் கரையாத பேரியம் ஆக்சலேட்டு சுடுபடுத்தும் போது ஆக்சைடாக மாற்றமடைகிறது.
# பேரியம் ஆக்சலேட்டு

## வெளிப்புற இணைப்புகள்

- rec.pyrotechnics FAQ
- MSDS
-
-
# பிரின் செயல்முறை

**பிரின் செயல்முறை** *( Brin process )* என்பது தொழில் முறையில் ஆக்சிசன் தயாரிக்கப் பயன்படும் ஒரு செயல்முறையாகும். இம்முறையில் ஆக்சிசன் தயாரிப்பது தற்பொழுது வழக்கொழிந்து விட்டது. இச்செயல்முறையில் 500 முதல் 600 பாகை செல்சியசு வெப்பநிலையில் பேரியம் ஆக்சைடு காற்றுடன் வினைபுரிந்து முதலில் பேரியம் பெராக்சைடைக் கொடுக்கிறது. பின்னர் 800 பாகை செல்சியசு வெப்பநிலையில் இது சிதைந்து ஆக்சிசனை வெளிவிடுகிறது.  
:2 BaO + O<sub>2</sub> ⇌ 2 BaO<sub>2</sub>  
இச்செயல்முறை 1811 ஆம் ஆண்டில் சோசப் லூயிசு கேலூசக் மற்றும் லூயி சாக் தெனார் என்பவர்களால் கண்டறியப்பட்டது. பின்னர் 1852 ஆம் ஆண்டில் சீன் – பாப்டிசுடு போசிங்கால்டு இச்செயல்முறையை விரிவுபடுத்தி ஆக்சிசன் தயாரிக்க முற்பட்டார். ஆனால் இச்செயல்முறை சில சுற்றுகளுக்குப் பின்னர் தோல்வியடைந்தது. கியுவெண்டின் மற்றும் ஆர்தர் லியோன் பிரின் என்ற இவருடைய இரு மாணவர்கள் பேரியம் கார்பனேட்டில் கார்பன் டை ஆக்சைடு சுவடுகள் இருப்பதைக் கண்டறிந்தனர். இந்த கார்பன் டை ஆக்சைடை நீக்க சோடியம் ஐதராக்சைடு சேர்த்து சிக்கலைத் தீர்த்தனர். 1884 ஆம் ஆண்டில் அவர்கள் ஒரு தொழிற்சாலையை நிறுவி மேம்படுத்தப்பட்ட இம்முறையில் ஆக்சிசன் தயாரித்தனர். சுண்ணாம்பொளி க்காக பயன்படுத்துவது மட்டுமே ஆக்சிசனின் அப்போதைய முக்கியப் பயன்பாடாக இருந்தது. 19 ஆம் நூற்றாண்டு முடிவதற்கு முன் நீரை மின்னாற்பகுத்தல் மற்றும் திரவமாக்கப் பட்ட காற்றை பகுதி காய்ச்சி வடித்தல் போன்ற ஆக்சிசன் உற்பத்தி முறைகள் எளிமையானதால் இச்செயல்முறை சிறிது சிறிதாக வழக்கொழிந்தது
# மேல் பவானி

**மேல் பவானி** (*Upper Bhavani*) என்பது தமிழ்நாட்டில் நீலகிரி மாவட்டத்தில் மஞ்சூர் அருகே அமைந்துள்ள ஏரி. இது நீலகிரி–கேரள எல்லையில் அமைந்துள்ளது. மேல் பவானியில் பவானி ஏரி உள்ளது. இவ்விடத்திலிருந்தே பவானி ஆறு உற்பத்தியாகிறது. மேல் பவானி அணை குந்தா நீர் மின் திட்டத்தின் முக்கிய நீராதாரமாக உள்ளது.  
இது ஊட்டியில் இருந்து 47 கிலோ மீட்டர் தொலைவில் அமைந்துள்ளது. அணையின் மொத்த கொள்ளளவு 210 அடி ஆகும். இங்கு அடர்ந்த காட்டுக்குள் ஆதிவாசி மக்கள் குடி இருக்கிறார்கள். ஊட்டியில் இருந்து மிக குறைந்த பேருந்துகளே இயக்கப்படுகின்றன.  
இங்குள்ள காடுகளில் புலிகள், ஓநாய்கள், காட்டுப் பூனைகள், காட்டு நாய்கள், சாம்பார் ராட்சத அணில், நீலகிரி குரங்குகள், சிறுத்தைப்புலிகள் வாழ்கின்றன.  
- http://www.dinamalar.com/news_detail.asp?id=308738&Print=1
# நியூகாசில் பன்னாட்டு விளையாட்டு மையம்

**ஹண்டர் விளையாட்டரங்கம்** (*Hunter Stadium*) அல்லது **நியூகாசில் பன்னாட்டு விளையாட்டு மையம்** (*Newcastle International Sports Centre*) என்பது ஆத்திரேலியாவின் நியூகாசில் நகரில் அமைந்துள்ள ஒரு பல-நோக்கு விளையாட்டரங்கம் ஆகும். இங்கு நியூகாசில் நைட்சு அணி (ரக்பி), நியூகாசில் ஜெட்சு அணி (காற்பந்து விளையாட்டுகளும் விளையாடப்படுகின்றன. நியூ சவுத் வேல்ஸ் மாநில அரசுக்குச் சொந்தமான இவ்வரங்கத்தை ஹண்டர் பிராந்திய விளையாட்டு ஆணையம் நிருவகித்து வருகிறது. இவ்வரங்கத்தின் முன்னைநாள் நல்கையாளர்களின் விளம்பரங்கள் கருதி, இவ்வரங்கிற்கு முன்னர் "மாரத்தான் விளையாட்டரங்கம்" (*Marathon Stadium*), "எனர்ஜிஆத்திரேலியா விளையாட்டரங்கம்" *EnergyAustralia Stadium*), "ஆஸ்கிரிட் விளையாட்டரங்கம்" (*Ausgrid Stadium*) ஆகிய பெயர்கள் இருந்தன. ஆசியக் கால்பந்துக் கூட்டமைப்பின் 2015 ஆசியக் கிண்ணப் போட்டிகளின் போது இது **நியூகாசில் விளையாட்டரங்கம்** எனவும் அழைக்கப்பட்டது.
# பேரியம் பெராக்சைடு

**பேரியம் பெராக்சைடு** அல்லது **பேரியம் பெரொக்சைட்** (*Barium peroxide*) என்பது BaO<sub>2</sub> என்ற மூலக்கூறு வாய்பாடு கொண்ட கனிமச் சேர்மமாகும். தூய்மையான நிலையில் வெண்மையாகவும் தூய்மையற்ற நிலையில் சாம்பல் நிறத்திலும் இவ்வுப்பு காணப்படுகிறது. பொதுவாகக் காணப்படும் கனிம பெராக்சைடுகளில் ஒன்றான இதுதான் முதன்முதலில் கண்டறியப்பட்ட பெராக்சைடாகும். ஒரு ஆக்சிகரணியாக இது எரியும்போது மற்ற பேரியம் சேர்மங்களைப் போலவெ இதுவும் ஒளிரும் பச்சை வண்ணத்தைத் தருகிறது. பேரியம் பெராக்சைடு பட்டாசுத் தொழிலிலும் சிறிதளவு பயன்படுகிறது. ஐதரசன் பெராக்சைடுக்கு முன்னோடியாகவும் இது பயன்படுத்தப்பட்டது  
: 2 BaO + O<sub>2</sub> 2 BaO<sub>2</sub>  
சுற்றுச்சூழலில் இருந்து ஆக்சிசன் பிரித்தெடுக்கப்படும் இவ்வினையே பிரின் செயல்முறை தற்பொழுது வழக்கொழிவதற்கு அடிப்படையாகும். மற்ற ஆக்சைடுகளான Na2O மற்றும் SrO போன்றனவும் இவ்வாறே செயல்படுகின்றன.  
முன்னர் பேரியம் பெராக்சைடு கந்தக அமிலத்துடன் சேர்க்கப்பட்டு ஐதரசன் பெராக்சைடு தயாரிக்கப்பட்ட முறையும் தற்பொழுது வழக்கொழிந்து விட்டது:  
:BaO<sub>2</sub> + H<sub>2</sub>SO<sub>4</sub> → H<sub>2</sub>O<sub>2</sub> + BaSO<sub>4</sub>.  
கரையாத பேரியம் சல்பேட்டு வடிகட்டுதல் மூலம் கலவையிலிருந்து பிரிக்கப்பட்டது.
# பேரியம் பெராக்சைடு

## இவற்றையும் காண்க

- பேரியம் ஆக்சைடு
# பேரியம் பெராக்சைடு

## வெளிப்புற இணைப்புகள்

-
- MSDS at sigma aldrich
# புதுகண்டிகை

**புதுகண்டிகை** என்பது இந்தியாவிலுள்ள தமிழகத்தின் வேலூர் மாவட்டத்தில் உள்ளது. இது அரக்கோணம் தாலுகாவின் சயனபுரம் ஊராட்சியின் கீழ் வருகின்றது.
# புதுகண்டிகை

## அமைவிடம்

இது மாவட்டத் தலைநகரான வேலூரிலிருந்து கிழக்கில் 64 கி.மீ தொலைவிலும் அண்டையூரான நெமிலியிருந்து 2 கி.மீ தொலைவிலும் மாநிலத் தலைநகரான சென்னையிலிருந்து 78 கி.மீ லும் அமைந்துள்ளது.
# புதுகண்டிகை

## அரசியல்

இது அரக்கோணம் சட்டமன்றத் தொகுதியிலும், அரக்கோணம் மக்களவைத் தொகுதியிலும் சேர்க்கப்பட்டுள்ளது.
# கொடுமலை

**கொடுமலை** இந்திய மாநிலமான தமிழ்நாட்டின், சேலம் மாவட்டத்தின் கிழக்கு பகுதியில் அமைந்துள்ளது. கடல் மட்டத்திலிருந்து 553 மீட்டர் உயரத்தில் உள்ளது. சேலத்தில் இருந்து 20 கி.மீ. தொலைவில் உள்ளது.  
பெரியார் பல்கலைக்கழகத்தின் ஆராய்ச்சி புள்ளிவிவரத்தின்படி, கொடுமலையில் 30.5 மீட்டர் ஆழம் வரை கீழே, 12.7 மில்லியன் டன் இரும்புத் தாது இருப்பு கொண்டிருக்கிறது என்று மதிப்பிடப்பட்டுள்ளது. அதே மலையை சுற்றி, அதே ஆழத்தில் 10.7 மில்லியன் டன் இரும்புத் தாது இருப்பு கொண்டிருக்கும் என்று மதிப்பிடப்பட்டுள்ளது.
# கத்தார் ஏர்வேஸ்

**கத்தார் ஏர்வேஸ்** (*Qatar Airways*) நிறுவனம் டோஹாவில் உள்ள கத்தார் ஏர்வேஸ் டவரினை தலைமையிடமாகக் கொண்டு செயல்படுகிறது. இது ஹப் மற்றும், ஸ்போக் அமைப்பாகவும் பயன்படும் இடமாகும். இங்கு ஆஃப்பிரிக்கா, மத்திய ஆசியா, ஐரோப்பா, தெற்காசியா, தூர கிழக்கு, மத்திய கிழக்கு, வட அமெரிக்கா, தென் அமெரிக்கா மற்றும் ஓசியானியா போன்ற இடங்களில் சுமார் 125 சர்வதேச இலக்குகளைக் கொண்டுள்ளது. இங்கு செயல்படும் சுறுசுறுப்பான வேலைகளைச் சமாளிக்க சுமார் நூறுக்கும் மேற்பட்ட விமானங்கள் கொண்ட குழுக்கள் செயல்படுத்தப்படுகின்றன.  
கத்தர் ஏர்வேஸின் குழுமத்தில் சுமார் 31,000 க்கும் மேற்பட்ட மக்கள் வேலை செய்கின்றனர். இதில் 19,000 பேர் கத்தர் ஏர்வேஸ்க்கு நேரடியாக வேலை செய்பவர்கள். அக்டோபர் 2013 முதல் ஒன்வேர்ல்டு உடன் கத்தார் ஏர்வேஸ் இணைந்துள்ளது. வளைகுடா பகுதிகளில் விமானச்சேவை புரியும் விமான நிறுவனங்களில், ஒன்வேர்ல்டு நிறுவனத்துடன் ஒப்பந்தம் செய்த முதல் நிறுவனம் கத்தார் ஏர்வேஸ் ஆகும்.
# கத்தார் ஏர்வேஸ்

## இலக்குகள்

மக்கள் வசிக்கும் ஆறு கண்டங்களுக்கும் வெவ்வேறு இலக்குகளைக் கொண்டு கத்தார் ஏர்வேஸ் செயல்படுகிறது. மே 27, 2014 இல் பஹ்ரைனில் இருந்து டோஹாவின் ஹமட் சர்வதேச விமான நிலையத்திற்கு விமானத்தினைச் செயல்படுத்தியதன் மூலம் கத்தார் ஏர்வேஸ் தனது அலுவலகச் செயல்பாடுகளை முறைப்படி டோஹாவின் சர்வதேச விமான நிலையத்திற்கு மாற்றியது.  
அக்டோபர் 2014 ன் படி, கத்தார் ஏர்வேஸ் ட்ஜபவுடி நகரத்திற்கு சேவையினை தொடர்ந்ததன் மூலம் உலகளவில் 145 இடங்களை ஆக்கிரமித்திருந்தது. அதற்கு முன்பு ஃபாலாஸ்/ஃபோர்ட் வொர்த் பாதையினை வாங்கியிருந்தது குறிப்பிடத்தக்கது. இது அமெரிக்காவில் இந்நிறுவனத்தின் ஏழாவது இலக்காகவும், டெக்ஸாஸில் இரண்டாவது இலக்காகவும் அமைந்தது. இத்துடன் ஹௌவுஸ்டன் , ஹனெடா , மியாமி ,எடின்பர்க் இலக்குகளையும் கத்தார் ஏர்வேஸ் கொண்டுள்ளது. இது லண்டனின் மூன்றாவது இலக்காகும். இஸ்தான்புல்லில் சபிஹா கோகென் சர்வதேச விமான நிலையம், துருக்கியின் மூன்றாவது இலக்காகும், அத்துடன் ஒரு புதிய சேவை அஸ்மாராவிற்கு டிசம்பர் 2014 இல் ஆரம்பிக்கப்படும் என்று எதிர்பார்க்கப்பட்டது.  
அக்டோபர் 8, 2012 ஆம் ஆண்டு கத்தார் ஏர்வேஸ் நிறுவனம் வெளிப்படையாக இன்னும் 18 மாதங்களில் ஒன்வேர்ல்டுடன் பங்காண்மையினைப் பெற்றிடும் என்று கூறியது. அலையன்ஸ் உடனான கூட்டணியினை பிரித்தானிய ஏர்வேஸ் கத்தார் ஏர்வேஸ் உதவியுடன் பெற்றது. இந்தக் கூட்டணி பெருவிழா அக்டோபர் 29, 2013 ஆம் ஆண்டு நடைபெற்றது. இதன் மூலம் வளைகுடாவினைச் சேர்ந்த விமானச்சேவை நிறுவனங்களில், அலையன்ஸ் உடனான கூட்டணியினை பெற்ற முதல் நிறுவனம் என்ற பெயரினை கத்தார் ஏர்வேஸ் பெற்றது.
# கத்தார் ஏர்வேஸ்

## கோட்ஷேர் ஒப்பந்தங்கள்

கத்தார் ஏர்வேஸ் பின்வரும் விமானச்சேவை நிறுவனங்களுடன் கோட்ஷேர் ஒப்பந்தங்களை மேற்கொண்டுள்ளது. (நவம்பர் 2013 ன் படி)
1. ஏர் ஃப்ரான்ஸ்
1. ஆல் நிப்பான் ஏர்வேஸ்
1. அமெரிக்கன் ஏர்லைன்ஸ்
1. ஏசியானா ஏர்லைன்ஸ்
1. அஸெர்பைஜன் ஏர்லைன்ஸ்
1. பாங்காக் ஏர்வேஸ்
1. காதே பசுபிக்
1. கருடா இந்தோனேசியா
1. கோல் ஏர்லைன்ஸ்
1. ஜப்பான் ஏர்லைன்ஸ்
1. ஜெட்புளூ ஏர்லைன்ஸ்
1. மலேசியா ஏர்லைன்ஸ்
1. மிடில் ஈஸ்ட் ஏர்லைன்ஸ்
1. ஓமன் ஏர்
1. ராயல் ஜோர்டானியன்
1. எஸ்7 ஏர்லைன்ஸ்
1. யுஎஸ் ஏர்வேஸ்
1. SNCF (ரயில்வே)
# கத்தார் ஏர்வேஸ்

## தற்போதைய விமான குழுக்கள்

ஜனவரி 2015 ன் படி, கத்தார் ஏர்வேஸ் பின்வரும் விமானங்களைக் கொண்டுள்ளது.  
| <span> விமான ரகம் | <span>சேவையில் உள்ள விமானங்களின் எண்ணிக்கை | <span> ஆர்டர்கள் | <span> விருப்பங்கள் |  |
| --- | --- | --- | --- | --- |
| ஏர்பஸ் A319-100LR | 1 |  |  |  |
| 1 |  |  |  |  |
| ஏர்பஸ் A320-200 | 31 | 8 [30] |  |  |
| 9 |  |  |  |  |
| ஏர்பஸ் A320neo | 36 [30] |  |  |  |
| ஏர்பஸ் A321-200 | 8 |  |  |  |
| ஏர்பஸ் A321neo | 14 [30] |  |  |  |
| ர்பஸ் A330-200 | 16 |  |  |  |
| ஏர்பஸ் A330-300 | 13 |  |  |  |
| ஏர்பஸ் A340-600 | 4 |  |  |  |
| ஏர்பஸ் A350-900 | 1 | 42 |  |  |
| ஏர்பஸ் A350-1000 | 37 |  |  |  |
| ஏர்பஸ் A380-800 | 4 | 6 | 3 |  |
| போயிங் 777-200LR | 9 | 8 |  |  |
| போயிங் 737-300ER | 27 |  |  |  |
| போயிங் 737-9X | 50 |  |  |  |
| போயிங் 787-8 | 18 | 42 |  |  |
| ஏர்பஸ் A330-200F | 4 | 4 | 8 |  |
| போயிங் 777F | 7 | 5 |  |  |
| மொத்தம் | 152 | 249 | 11 | } |
# கத்தார் ஏர்வேஸ்

## முந்தைய விமானக் குழு

பின்வரும் விமானங்களை கத்தார் ஏர்வேஸ் நிறுவனம் முந்தைய பயன்பாட்டில் வைத்திருந்தது.
1. ஏர்பஸ் A300-600R
1. ஏர்பஸ் A300-600RF
1. ஏர்பஸ் A310-200
1. போயிங் 727-200Adv
1. போயிங் 747-100B
1. போயிங் 747SP
# கத்தார் ஏர்வேஸ்

## மொபைல் பயன்பாடுகள்

ஐபோன், ஆன்ட்ராய்டு மற்றும் பிளாக்பெர்ரி போன்ற கைதொலைபேசிகளுக்கான பிரத்யேக மொபைல் பயன்பாடுகளை கத்தார் ஏர்வேஸ் நிறுவனம் ஏப்ரல் 19, 2007 இல் வெளியிட்டது. இது பயணிகளுக்கு விமானம் குறித்த பல்வேறு சேவைப் பயன்பாட்டிற்கு பெரிதும் உதவிகிறது.
# கத்தார் ஏர்வேஸ்

## கத்தார் ஏர்வேஸின் உயர்தர வழித்தடங்கள்

கத்தார் ஏர்வேஸின் முக்கிய வழித்தடங்களான டோஹா – துபாய், துபாய் – டோஹா, பாங்காக் – கோஹ் சமுய் மற்றும் குவைத் – டோஹா போன்ற வழித்தடங்களுக்கு வாரம் முறையே 125, 125, 105 மற்றும் 53 விமானங்களை செயல்படுத்துகிறது. குறிப்பிட்ட தேவைகளுக்கென இயக்கப்படும் விமானச்சேவைகளை அட்டிஸ் அபபா - டோஹா மற்றும் க்ளாஸ்கோவ் – லண்டன் போன்ற வழித்தடங்களில் செயல்படுத்துகிறது.
# கத்தார் ஏர்வேஸ்

## விபத்துக்கள் மற்றும் சம்பவங்கள்

ஏப்ரல் 19, 2007 : ஏர்பஸ் A300 (பதிவு A7-ABV) விமானத்தினை பணி முடித்தபின் நிறுத்தி வைக்கும் இடத்தில் தீவிபத்துக்குள்ளானது. இது அபுதாபி விமான தொழில்நுட்பங்கள் நிறுவனத்தினால், விமானத்தின் பராமரிப்புப் பணிகள் மேற்கொள்ளப்பட்டிருந்தபோது ஏற்பட்டது.
# சென்னை புத்தகக் காட்சி 2015

**சென்னை புத்தகக் காட்சி 2015** அல்லது **38-வது சென்னை புத்தகக் காட்சி** 9 ஜனவரி முதல் 21 ஜனவரி வரை சென்னையின் நந்தனம் பகுதியில் அமைந்துள்ள ஒய். எம். சி. ஏ., உடற்கல்வியியல் கல்லூரி மைதானத்தில் நடைபெற்ற ஒரு புத்தகக் கண்காட்சி ஆகும். ஒவ்வொரு ஆண்டும் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் புத்தகக் காட்சி நடத்துகிறது. அந்த வகையில் இந்த புத்தக காட்சி 38ஆவது ஆகும்.
# சென்னை புத்தகக் காட்சி 2015

## நேரம்

- விடுமுறை நாட்களில்: காலை 11:00 மணி முதல் இரவு 8:30 மணி வரை
- வேலை நாட்களில்: மதியம் 2:00 மணி முதல் இரவு 8:30 மணி வரை
# சென்னை புத்தகக் காட்சி 2015

## சிறப்பம்சங்கள்

- 700க்கும் மேற்பட்ட அரங்குகள்
- 2,00,000 சதுர அடி பரப்பளவில் அமைக்கப்பட்டுள்ளது
# சென்னை புத்தகக் காட்சி 2015

## வசதிகள்

- பிரத்யேகமான வாகன நிறுத்தங்கள்
# வடக்கு தில்லி மாவட்டம்

11 மாவட்டங்கள்]]  
**வடக்கு தில்லி மாவட்டம்** வட இந்தியாவின், தேசிய தலைநகர் வலயத்தில் உள்ள 11 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **நரேலா** நகர்புற பகுதி ஆகும்.
# வடக்கு தில்லி மாவட்டம்

## அமைவிடம்

வடக்கு தில்லி மாவட்டத்தின் கிழக்கில் யமுனை ஆறு, வடகிழக்கு தில்லி மாவட்டம்;
வடக்கிலும், மேற்கிலும் வடமேற்கு தில்லி மாவட்டம்; தென்மேற்கில் மேற்கு தில்லி மாவட்டம்; தெற்கில் மத்திய தில்லி மாவட்டம் எல்லைகளாக உள்ளது.
# வடக்கு தில்லி மாவட்டம்

## மாவட்ட நிர்வாகம்

வடக்கு தில்லி மாவட்டம் *நரேலா*, *மாடல் நகரம்* மற்றும் *அலிப்பூர்* என மூன்று வருவாய் வட்டங்களைக் கொண்டது.
# வடக்கு தில்லி மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,656,539 ஆக உள்ளது. நகரப்புறங்களில் 94.15% மக்களும்; கிராமப்புறங்களில் 5.85% மக்களும்; வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி விகிதம் 27.81% ஆக உயர்ந்துள்ளது. மக்கள் தொகையில் 1,960,922 ஆண்களும்; 1,695,617 பெண்களும் உள்ளனர். ஆயிரம் ஆண்களுக்கு 865 பெண்கள் என்ற விகிதத்தில் பாலின விகிதம் உள்ளது. 443 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 8,254 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 84.45 % ஆகவும், ஆண்களின் படிப்பறிவு 89.66 % ஆகவும், பெண்களின் படிப்பறிவு 78.41 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 449,894 ஆக உள்ளது.
# வடக்கு தில்லி மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 3,211,042 (87.82 %) ஆகவும்; இசுலாமிய சமய மக்கள் தொகை 291,330 (7.97 %) ஆகவும்; சமண சமய மக்கள் தொகை 43,460 (1.19 %) ஆகவும்; சீக்கிய சமய மக்கள் தொகை 92,129 (2.52 %) ஆகவும்; கிறித்தவ மக்கள் தொகை 14,100 (0.39 %) ஆகவும்; பௌத்த சமய மக்கள் தொகை 2,281 (0.06 % ) உள்ளது.
# வடக்கு தில்லி மாவட்டம்

## மக்கள் தொகையியல்

### மொழிகள்

தேசிய தலைநகர் வலயத்தின்-NCT ஆட்சி மொழிகளான இந்தி மற்றும் ஆங்கில மொழியுடன், பஞ்சாபி, உருது, தமிழ் மற்றும் இந்தியாவின் பெரும்பாலான மாநில மொழிகளும் இம்மாவட்டத்தில் பேசப்படுகிறது.
# பிருந்தாவன தீபகேளி ஆட்டம்

**பிருந்தாவன தீபகேளி ஆட்டம்**, மதுரை, தஞ்சாவூர், கும்பகோணம், பரமக்குடி சேலம், அய்யம்பேட்டை போன்ற ஊர்க்கோயில் திருவிழாக்களில், சௌராட்டிர சமூக ஆண்களால் நடத்தி காண்பிக்கப்படுகிறது.  
தீபம் என்பதற்கு விளக்கு என்று பொருள். ‘கேளி’ என்பது கொண்டாட்டத்தை அதாவது கேளிக்கையைக் குறிக்கும். தீபத்தைச் சுற்றி மகிழ்ச்சியுடன் குதித்து ஆடி மகிழ்வது ”தீபகேளி” ஆகும்.  
ஒரு தீபத்தை ஆட்ட வட்டத்திற்குள் நடுவில் வைத்து வழிபட்டு, பின் அதனைச் சுற்றி சுற்றி கோலாட்டம் ஆடுகின்றனர். இந்நிகழ்வில் தீபம் கண்ணனாகக் கொள்ளப்படுகிறது. ஆட்டக் கலைஞர்கள் தங்களை ராதையாகவும், கோபிகைப் பெண்களாக ஒப்பனை செய்து கொண்டு ஆடுகின்றனர்.  
பிருந்தாவனத்தில் கிருஷ்ணர், கோபியர்களிடம் ராசகிரிடை செய்தமை ‘பிருந்தாவன தீபகேளி’ யாகும். பிருந்தாவனத்தில் கண்ணன், ராதையுடனும், கோபியர் பெண்களுடனும் சேர்ந்து ஆடுவதை இக்கோலாட்டம் பிரதிபலிக்கிறது. கண்ணனுடைய பிருந்தாவன ராசாக்கிரீடை, ஜலக்கிரீடை லீலைகளை விளக்கும் ஆட்டம் என்பதால் பிருந்தாவன தீபகேளி ஆட்டம் எனப்பட்டது. இப்புராண கால நிகழ்வே பிருந்தாவன தீபகேளி ஆட்டத்தின் அடிப்படையாகும்.
# மோனல் கஜ்ஜர்

**மோனல் கஜ்ஜர்** தென்னிந்திய திரையுலகை சேர்ந்த ஓர் இந்தியத் திரைப்பட நடிகை மற்றும் மாடல் ஆவர்
# மோனல் கஜ்ஜர்

## தொழில் வாழ்க்கை

இவர் வணிகவியல் துறையில் பட்டம் பெற்ற பிறகு, டெக்ஸ்டைல் துறையில் மேற்பார்வையாளர் வேலை செய்து வந்தார். இவரது யோகா ஆசிரியரின் கருத்துரைப்படி, 2011 இல் ரேடியோ மிர்ச்சி ஏற்பாடு செய்த, மிர்ச்சி ராணி தேனீ அழகி போட்டியில் கலந்து வெற்றி பெற்றார்.  
இவரது முதல் திரைப்படம் வெளியாகும் முன்னர், தமிழ், தெலுங்கு மொழிகள் உட்பட ஐந்து படங்களில் கையெழுத்திட்டார். 2012 இல் வெளிவந்த டிராகுலா எனும் மலையாள படத்தின் மூலம் திரையில் அறிமுகமானார். இவரது முதல் இரண்டு தமிழ் படங்கள் வானவராயன் வல்லவராயன், சிகரம் தொடு திரைப்படங்கள் ஒரே நாளில் வெளியாயின. இவர் சிகரம் தொடு படத்தில், நடிப்பிற்காக நல்ல விமர்சனங்களைப் பெற்றார்.
# மோனல் கஜ்ஜர்

## திரைப்படப் பட்டியல்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2012 | *சுடிகடு* | பிரியா | தெலுங்கு | பரிந்துரைக்கப்பட்டார்- தென் இந்தியா சிறந்த பெண் அறிமுக நடிகை |
| *வெண்ணெல 1 1/2* | வெண்ணெல | தெலுங்கு |  |  |
| 2013 | *மை* | இந்தி | சிறப்புத் தோற்றம் |  |
| *டிராகுலா* | மீனா | மலையாளம் |  |  |
| *ஒக்க காலேஜ் ஸ்டோரி * | சிந்து | தெலுங்கு |  |  |
| 2014 | *சிகரம் தொடு* | அம்புஜம் | தமிழ் |  |
| *வானவராயன் வல்லவராயன்* | அஞ்சலி | தமிழ் |  |  |
| *பிரதர் ஒப் பொம்மலி* | ஸ்ருதி | தெலுங்கு | } |  |
# மாதொருபாகன் (புதினம்)

**மாதொருபாகன்** என்பது பெருமாள் முருகன் எழுதி 2010 இல் தமிழ்நாட்டில் காலச்சுவடு பதிப்பகத்தால் வெளியிடப்பட்ட ஒரு தமிழ்ப் புதினம் ஆகும். இந்தப் புதினம் குழந்தை இல்லாத தம்பதியர், குழந்தை பெறுவதற்காக, பெண் திருமணத்துக்கு அப்பாலான உடலுறவு கொள்வதையும், இதை சாதிய ஒடுக்குமுறை நிறைந்த ஒரு சமூகம் எதிர்த்து அந்த தம்பதியரை அழிப்பதையும் பற்றிய புதினக் கதை ஆகும்.  
இந்தப் புதினத்தின் உள்ளடக்கத்தை இந்துத்துவ அமைப்புகளும், சாதி அமைப்புகளும் எதிர்த்தன. இதனால் பெருமாள் முருகன் பாரிய சிக்கல்களை எதிர்நோக்கினார். இதனால் இவர் எழுதுவதையே நிறுத்திவிட்டதாகக் கூறி உள்ளார்.
# மாதொருபாகன் (புதினம்)

## மொழிபெயர்ப்பு

இந்தப் புதினம் ஆங்கிலத்தில் வன் பார்ட் ஃவுமன் (One Part Woman) என்று அநிருத்தன் வாசுதேவனால் மொழிபெயர்க்கப்பட்டுள்ளது. இந்நூலுக்கு சிறந்த ஆங்கில மொழிபெயர்ப்பு நூல் வகைப்பாட்டில் 2016 ஆம் ஆண்டிற்கான சாகித்திய அகாதமி விருது அறிவிக்கப்பட்டது.
# இலங்கையின் வட மாகாண ஆறுகள்

**வடக்கு மாகாண ஆறுகளின் பட்டியல்** என்பது இலங்கையில் உள்ள ஒன்பது மாகாணங்களில் ஒன்றான வடக்கு மாகாணத்தில் உள்ள ஆறுகளின் பட்டியல் ஆகும். வட மாகாணம் இலங்கையின் தமிழ் நாடு என்றும் அழைக்கப்படுகின்றது.
# இலங்கையின் வட மாகாண ஆறுகள்

## முக்கிய ஆறுகள்

செயற்கைக்கோள் காட்சி]]
இந்த மாகாணத்தில் யாழ்ப்பாணக் குடாநாடு, மற்றும் வன்னி ஆகிய பகுதிகளில் பாயும் வற்றா ஆற்றிலிருந்து நிலத்தடி நீர் கிணறுகள் மற்றும் பாசனக் குளங்களுக்கு பாய்ச்சப்படுகிறது. இதில் முக்கிய ஆறுகளின் பட்டியல் பின் வருமாறு:  
| 1 | அக்கராயன் ஆறு |
| --- | --- |
| 2 | அருவி ஆறு |
| 3 | கனகராயன் ஆறு |
| 4 | கோடாலிக்கலு ஆறு |
| 5 | மன்டெகல் ஆறு |
| 6 | நையாறு மன்னார் |
| 7 | நாயாறு முல்லைத்தீவு |
| 8 | நெதெலி ஆறு |
| 9 | பாலி ஆறு |
| 10 | பல்லவராயன்கட்டு ஆறு |
| 11 | பறங்கி ஆறு |
| 12 | பேராறு |
| 13 | பிரமந்தலாறு |
| 14 | தேராவில் ஆறு |
# ரெம்பியா

**ரெம்பியா** (ஆங்கிலம், மலாய் மொழி: ***Rembia***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவில் இருக்கிறது. வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடியில் இருந்து 18.5 கி.மீ. தொலைவில் இருக்கிறது.  
இந்த நகருக்கு மிக அருகில் இருப்பது அலோர் காஜா நகரமாகும். இங்குள்ள மக்கள் பெரும்பாலும் விவசாயத் துறையில் ஈடுபட்டுள்ளனர். இங்கு மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.  
அலோர் காஜா நகரத்தின் மேம்பாட்டு காரணங்களுக்காக அந்த ரப்பர் தோட்டங்கள் அழிக்கப்பட்டு விட்டன. ரப்பர் தோட்டங்களில் வாழ்ந்த தமிழர்கள், நகர்ப்புறங்களுக்கு இடம் பெயர்ந்து விட்டனர். இருப்பினும், இங்குள்ள ரெம்பியா தமிழ்ப்பள்ளி இன்னும் செயல்பட்டு வருகிறது.
# ரெம்பியா

## அருகிலுள்ள நகரங்கள்

- சுங்கை பெத்தாய்
- லெண்டு
- பாயா ரும்புட்
- செங்
# ரீட்டா ஓறா

**ரீடா ஓறா** ஒரு நடிகை பாடகி மற்றும் பாடலாசிரியர் ஆவார். இவர் பாஸ்ட் அன்ட் பியூரியஸ் 6, பிப்டி சேட்ஸ் ஒப் கிரே போன்ற திரைப்படங்களில் நடித்துள்ளார்.
# ரீட்டா ஓறா

## திரைப்படங்கள்

**திரைப்படங்கள்**  
| ஆண்டு | தலைப்பு | பாத்திரம் | குறிப்புகள் |
| --- | --- | --- | --- |
| 2004 | ச்பிவ்ஸ் | ரோசன்னா |  |
| 2013 | பாஸ்ட் அன்ட் பியூரியஸ் 6 | பந்தய வீரர் |  |
| 2015 | பிப்டி சேட்ஸ் ஒப் கிரே | மியா சாம்பல் |  |
| சௌத்பவ் | தயாரிப்பில் | } |  |
# ரீட்டா ஓறா

## சின்னத்திரை

**திரைப்படங்கள்**  
| ஆண்டு | தலைப்பு | பாத்திரம் | சின்னத்திரை |
| --- | --- | --- | --- |
| 2004 | தி ப்ரீஃப் | ஜேக்குலின் லிவர்மோர் | அத்தியாயம்: "குழந்தைகள்" |
| 2012 | தி எக்ஸ் பேக்டர் | விருந்தினராக நீதிபதி | தொடர் 9 (லண்டன் தேர்வு) |
| 2013 | 90210 |  |  |
| 2015 | தி வாய்ஸ் யுகே | பயிற்சியாளர் | தொடர் 4 |
# விக்டோர் ரசுக்

**விக்டோர் ரசுக்** (**Victor Rasuk**, பிறப்பு: ஜனவரி 15, 1984) ஒரு அமெரிக்க நாட்டு நடிகர் ஆவார். இவர் ஜோப்ஸ், காட்சில்லா, பிப்டி சேட்ஸ் ஒப் கிரே போன்ற பல திரைப்படங்களில் நடித்துள்ளார்.
# விக்டோர் ரசுக்

## ஆரம்பகால வாழ்க்கை

விக்டோர் ரசுக் ஜனவரி 15, 1984ஆம் ஆண்டு நியூயார்க் நகரம், நியூ யோர்க், அமெரிக்காவில் பிறந்தார். இவரின் பெற்றோர்கள் டொமினிக்கன் நாட்டை சேர்ந்தவர்கள். இவர் தனது 14வது வயதில் நடிப்புத் துறைக்கு அறிமுகமானர்.
# விக்டோர் ரசுக்

## திரைப்படங்கள்

**திரைப்படங்கள்**  
| ஆண்டு | தலைப்பு |  |
| --- | --- | --- |
| 1999 | ஃப்ளாலெஸ் |  |
| 2004 | ஹேவன் |  |
| 2006 | எமில் |  |
| 2008 | ஸ்டொப் -லாஸ் |  |
| 2013 | ஜோப்ஸ் |  |
| 2014 | காட்சில்லா |  |
| 2015 | பிப்டி சேட்ஸ் ஒப் கிரே | } |
# இணைப்பு (சதுரங்கம்)

சதுரங்க ஆட்டத்தில் **இணைப்பு** (*combination*) என்பது திட்டமிடப்பட்ட நகர்வுகளின் வரிசை முறை உத்தியாகும். இவ்வரிசை முறை பெரும்பாலும் ஒரு தியாகத்தில் இருந்தே தொடங்கும். இணைப்பு நகர்வு ஆரம்பத்தில் எதிரிக்கு சில நல்வாய்ப்புகளை வழங்கினாலும் இறுதியாக முடியும்போது திட்டமிட்டவருக்கு உறுதியான பலனைத் தருகிறது. ஒரு சதுரங்க விளையாட்டின் பெரும்பாலான நேரங்களில் ஒவ்வொரு வீரருக்கும், சதுரங்க வியூகத்தின் அடிப்படையில் நடைபெறும் செயல்களான செயற்கை கோட்டை கட்டுதல், ஈடு செய்தல், பரிமாற்றம் செய்தல், சிப்பாய்கள் அமைப்பு முறை, காய்களின் சார்பு மதிப்பு போன்ற சிலவற்றைத் தவிர ஆட்டத்தில் அவருக்கு கிடைக்கும் நியாயமான பல வாய்ப்புகளில் எதைத் தேர்ந்தெடுத்து விளையாடுவது என்ற முடிவெடுப்பது மிகவும் கடினமான செயலாகும். சதுரங்க கோட்பாடுகளுக்கு மாறுபாடான இணைப்பு நகர்வைத் திட்டமிடுதல் என்பது அந்நகர்வால் தனக்கு எந்த அளவுக்கு நன்மை கிடைக்கப் போகிறது என்பதை திட்டவட்டமாக கணக்கிடுதலையும் உள்ளடக்கியுள்ளது. உண்மையாக அவ்வாறு கணக்கீட்டை செய்யும்போது எதிரி மேற்கொள்ளப் போகும் அனைத்து விதமான பாதுகாப்பு நகர்வுகளையும் அலசிப் பார்த்து தான் திட்டமிட்டுள்ள நகர்வுகள் போதுமானவைதான் என்ற முடிவுக்கு வந்த பிறகே இணைப்பு நகர்வை தொடங்குதல் வேண்டும். திறம்பட அலசாமல் அவசரகதியில் தியாகம் செய்வது தவறான செயலாகவே முடியும்.
# இணைப்பு (சதுரங்கம்)

## வரையறை

1952, 1953 ஆம் ஆண்டுகளில் இணைப்பு நகர்வுக்கான வரையறை இவ்வாறு இருந்தது. ஓர் இணைப்பு நகர்வு என்பது, சதுரங்க உத்திகளைக் கொண்டு திட்டமிடப்பட்ட கட்டாய நகர்வுகளின் வரிசைமுறையாகும். அதன் வழியாக அருஞ்செயல்களைச் சாதித்து ஓர் இலக்கை அடையமுடியும் என்பதாக இருந்தது.  
இணைப்பு நகர்வு என்றால் என்ன என்ற கேள்விக்கு இர்விங் செர்னெவ் இவ்வாறு கூறுகிறார்.  
” எண்ணங்களின் கலவையே இணைப்பு நகர்வு ஆகும். செருகிகள், முட்கரண்டிகள், வெளிப்படும் முற்றுகைகள், இரட்டைத் தாக்குதல்கள் முதலான பல்வேறு உத்திகள் மூலமாக காய்களுக்கு மந்திரசக்தியை ஊட்டுவது; இறுதி வீழ்ச்சிக்கு முன்னர் தொடர்ச்சியாக பலமுறை தடுமாற வைப்பது; சதுரங்கப் பலகை விளையாட்டில் தோன்றும் காலநிலை மாற்றம்; உயிரற்ற காய்களைத் தீண்டி உயிர் கொடுக்கும் வசீகரமான தொடுகை; இவை எல்லாவற்றிற்கும் மேலாக இணைப்பு நகர்வு என்பது சதுரங்க விளையாட்டின் இதயம் ஆகும் “.
# இணைப்பு (சதுரங்கம்)

## உதாரணம்

இணைப்பு நகர்வு என்பது சதுரங்க விளையாட்டின் அடிப்படை உத்திகளான செருகிகள், பற்றுக் காய்கள், முள் கரண்டிகள், வெளிப்படும் முற்றுகைகள் போன்ற மற்றும் பல உத்திகளால் கட்டப்படுவதாகும். கண்டிப்பாக குறைந்தது மூன்று நகர்வு நீளத்தில் ஆரம்பித்து அதிகபட்சமாக இலக்கை எட்டும்வரை உள்ள நகர்வுகள் இணைக்கப்பட்ட நகர்வு உத்தியின் நீளமாக உள்ளது. சிடெபானோவ் மற்றும் பீட்டர் ரொமானோவ்சிகை இடையிலான ஆட்டம் இணைப்பு நகர்வுக்கு நல்ல ஓர் உதாரணமாகும்.  
- கடைசியாக கருப்பு **1... Rxf3+**. விளையாடியுள்ளது. வெள்ளை இப்பொழுது விளையாட வேண்டும். **2.Ke2** என்று விளையாடினால் கருப்பு 2...Nd4+ என்று விளையாடும். கருப்புக்கு முள்கரண்டி உத்தி இங்கே உதவுகிறது. வெள்ளையின் அரசரும் அரசியும் ஒரே நேரத்தில் குதிரையால் தாக்கப்படுகிறார்கள். வெள்ளை தன்னுடைய இராணியை இழக்க நேரிடும்.  
- வெள்ளை ஒருவேளை **2.Kd2** என்று விளையாடினால் கருப்பு 2...Rf2+ என்று விளையாடும். இங்கு கருப்புக்கு பற்றுக்காய் மற்றும் இணைப்பு நகர்வு உத்தி பயனாகிறது. 3.Be2 Rxe2+! 4.Kxe2 Nd4+, என்று ஆட்டம் தொடர்ந்து வெள்ளை மீண்டும் இராணியை இழக்க நேரிடுகிறது.  
- வெள்ளை ஒருவேளை **2.Ke4** என்று விளையாடினால் கருப்பு 2...d5+ என்று விளையாடும். இங்கும் கருப்புக்கு இணைப்பு நகர்வு உத்தியும் முள்கரண்டி உத்தியும் பயன்படுகின்றன. 3.cxd5 exd5+ 4. Kxd5 Be6+  
- வெள்ளை **5.Kxe6** என்று விளையாடினால் கருப்பு 5...Nd4+ என்று விளையாடும். வெள்ளை இராணியை இழக்க நேரிடும்,  
- வெள்ளை ஒருவேளை **5.Kxc6** என்று ஆடினால் கருப்பு பற்றுக்காய் உத்தி 5...Rc8+ என்று விளையாடும். கருப்புக்கு வெள்ளை இராணி கிடைக்கிறது.  
- ஒருவேளை வெள்ளை அரசர் 5.Kxc6 அல்லது 5.Kxe6 இரண்டையும் ஆடாமல் **5.Ke4** என்று ஆடுகிறார் என்றாலும் கருப்பு 5...Bf5+ என்று பற்றுக்காய் உத்தியால் வெள்ளை இராணியைக் கைப்பற்ற முடியும்.  
- ஒருவேளை வெள்ளை அரசர் 5.Kxc6 அல்லது 5.Kxe6 அல்லது 5.Ke4 நகர்வுகளில் ஒன்றை ஆடாமல் **5.Kd6** ஆடுகிறார் என்றால் கருப்பு 5... Rd8+ என்று ஆடும். வெள்ளை அரசர் நகர்வதற்கு இப்போது மூன்று சதுரங்கள் மட்டுமே உள்ளன. 5.Kxc6 ஆடினால் கருப்பு 5...Rc8+ அல்லது 5.Kxe6 ஆடினால் கருப்பு 5...Nd4+ அல்லது 5. Kc7 ஆடினால் கருப்பு 5…... Rf7+ இவ்வாறு சதுரங்க உத்திகள் பல கலந்து இணைப்பு நகர்வு உருவாக்கப்பட்டுள்ளது. இறுதியாக வெள்ளை தோல்வியை ஒப்புக் கொள்கிறார்.
# இணைப்பு (சதுரங்கம்)

## இவற்றையும் காண்க

- சதுரங்க உத்திகள்  
-
-
-
# துத்தநாக புளோரைடு

**துத்தநாக புளோரைடு** *( Zinc fluoride )* என்பது ZnF<sub>2</sub> என்ற மூலக்கூறு வாய்பாடு கொண்ட ஒரு கனிம வேதியியல் சேர்மமாகும். இது நீரிலி மற்றும் சாய்சதுர படிகவடிவ நான்கு நீரேற்று ZnF<sub>2</sub> · 4H<sub>2</sub>O ஆகிய நிலைகளில் காணப்படுகிறது. இவ்வுப்பின் உருகுநிலை 872 பாகை செல்சியசு வெப்பநிலை ஆகும். மற்றும் இது ஆறு துத்தநாக அணுக்கள் இணைப்புத் தொடராக கொண்ட உரூத்தைல் கட்டமைப்பால் ஆக்கப்பட்டுள்ளதால் வேதிப்பிணைப்பில் அயனிப் பிணைப்புத் தன்மையைக் காட்டுகிறது. துத்தநாக குளோரைடு, துத்தநாக புரோமைடு மற்றும் துத்தநாக அயோடைடு போன்ற மற்ற துத்தநாக ஆலைடுகள் போல நீரில் அதிகமாக கரையாது.  
துத்தநாக புளோரைடு பல்வேறு தொகுப்பு முறைகளில் தயாரிக்கப்படுகிறது.  
- ஒரு புளோரைடு உப்புடன் துத்தநாக குளோரைடு வினை புரிந்து துத்தநாக புளோரைடு மற்றும் ஒரு குளோரைடு உப்பு உண்டாகிறது.
- துத்தநாக உலோகத்துடன் புளோரீன் வாயு வினைபுரிந்து துத்தநாக புளோரைட்டு உண்டாகிறது.
# செனிக் அமிலம்

**செனிக் அமிலம்** (*Xenic acid*) என்பது ஓரு அருமன் வாயு சேர்மமாகும். இதனுடைய மூலக்கூறு வாய்பாடு H<sub>2</sub>XeO<sub>4</sub>.ஆகும். செனான் மூவாக்சைடு நீரில் கரைந்து செனிக் அமிலம் உண்டாகிறது. இது ஒரு வலிமையான ஆக்சிசனேற்றியாக விளங்குகிறது. செனிக் அமிலம் சிதைவடைதல் அபாயகரமானது. ஏனெனில் சிதைவின்போது அதிக அளவிளான செனான், ஆக்சிசன், ஓசோன் போன்ற வாயுரூப பொருட்களை வெளியிடுகிறது.  
1933 ஆம் ஆண்டில் லினசு பெளலிங் என்பவர் செனிக் அமிலத்தின் இருப்பு தொடர்பான கற்பிதக் கொள்கையை வெளியிட்டார். கரிம வேதியியலில் செனிக் அமிலம் ஆக்சிசனேற்றியாகப் பயன்படுத்தப்படுகிறது.  
செனிக் அமிலத்தின் உப்புகள் செனேட்டுகள் என்று அழைக்கப்படுகின்றன. அவை செனான் வாயு மற்றும் பெர்செனேட்டுகளாக தகவற்று இணைந்துள்ளன.  
:2 + 2 → + Xe + + 2  
ஈரணு ஆக்சிசன் ஓசோனாக மாறுவதற்கு போதுமான ஆற்றல் வெளியிடப்படுகிறது  
:3 (g) → 2 (g)  
முழுவதுமாக புரோட்டான் நீக்கம் செய்யப்பட்ட எதிர் அயனி உப்புகள் ஏதும் தற்பொழுது அறியப்படவிலை.:.
# மாநில நெடுஞ்சாலை 6 (கேரளம்)

கேரள மாநிலத்தின் ஆறாம் நெடுஞ்சாலை ஆலப்புழை மாவட்டத்தின் காயங்குளத்தில் இருந்து பத்தனந்திட்டை மாவட்டத்தின் திருவல்லையில் முடிகிறது. இது 30.8 கிலோமீற்றர் நீளத்தை உடையது..
# மாநில நெடுஞ்சாலை 6 (கேரளம்)

## வழியில் உள்ள ஊர்கள்

காயங்குளம் - செட்டிகுளங்கரை- மாவேலிக்கரை - சென்னித்தலை - மான்னார் - பருமலை - மணிப்புழை பாலம் - திருவல்லை (கேரளத்தின் ஏழாவது நெடுஞ்சாலையுடன் இணைகிறது)
# சிலாண்டார்

**சிலாண்டார்** (ஆங்கிலம், மலாய் மொழி: ***Selandar***) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 17 கி.மீ. தொலைவிலும்; டுரியான் துங்கல் நகரத்தில் இருந்து 18 கி.மீ. தொலைவிலும் இருக்கிறது.  
வடக்கு-தெற்கு விரைவுசாலை (மலேசியா), ஆயர் குரோ கட்டணச் சாவடி வழியாகவும், இந்த நகரத்திற்கு வரலாம். கட்டணச் சாவடியில் இருந்து 18.5 கி.மீ. தொலைவில் இருக்கிறது. இந்த நகருக்கு மிக அருகாமையில் இருப்பது கீசாங் சிறுநகரமாகும்.
# சிலாண்டார்

## நீர் பிடிப்பு வளாகம்

மெர்லிமாவ், சுங்கை ஊடாங், மஸ்ஜீத் தானா போன்ற மற்ற சிறுநகரங்களைப் போல, சிலாண்டார் நகரம் தொழில்துறையில் துரிதமாக வளர்ச்சி அடையவில்லை. அதற்கு காரணம், சிலாண்டார் காட்டுப் பகுதி ஒரு பாதுகாக்கப்பட்ட இடமாக மலாக்கா மாநில அரசாங்கம் அறிவித்துள்ளது. இங்குதான் மலாக்காவின் நீர் பிடிப்பு வளாகம் உள்ளது.  
சிலாண்டார் நகரில் இருந்து 5 கி.மீ. தொலைவில் இருக்கும், ஜூஸ் அணைக்கட்டில் *(Jus Dam)* இருந்துதான் மலாக்கா நகருக்கு நீர் விநியோகம் செய்யப்படுகிறது. மலாக்காவிற்கு டுரியான் துங்கல், சின் சின் பகுதிகளில் இருக்கும் அணைக்கட்டுகளில் இருந்தும் நீர் விநியோகம் செய்யப்படுகிறது.
# சிலாண்டார்

## சிலாண்டார் பள்ளத்தாக்கு

தொழில்துறையில் துரித வளர்ச்சி அடையவில்லை என்றாலும், சிலாண்டார் பள்ளத்தாக்கில் வீடமைப்புத் திட்டங்கள் அதிகரித்து வருகின்றன. ஜுஸ் பெர்மாய், ஜுஸ் பெர்டானா, தாமான் பெலாங்கி, சிலாண்டார் பொது வீடமைப்புத் திட்டம், பெல்க்ரா புக்கிட் செடானான் *(Felcra Bukit Sedanan)*, தாமான் ஆயர் பாசீர் போன்றவற்றைக் குறிப்பிட்டுச் சொல்லலாம்.  
மலாக்காவில் நன்கு அறியப்பட்ட கல்விக் கழகங்களில், சிலாண்டார் சமூகக் கல்லூரி *(Selandar Community College)*, தொழில்துறை பயிற்சிக் கழகம் *(Industrial Training Institute)* போன்ற கல்லூரிகள் இங்குதான் கட்டப்பட்டு உள்ளன. இந்த இரு கல்லூரிகளும் 2004-ஆம் ஆண்டில் கட்டப்பட்டவை.  
சில ஆண்டுகளுக்கு முன்னால், ஒரு வேளாண்மைப் பண்ணை இங்கு உருவாக்கப்பட்டது. இது ஒரு வகையில் ஒரு வெப்ப மண்டல பழத் தோட்டமாகும். அதன் பெயர் தாமான் அக்ரோ சிலாண்டார் *(Taman Agro Selandar)*. மலேசியாவின் முன்னாள் பிரதமர் மகாதீர் பின் முகமது, 2002 அக்டோபர் 3-ஆம் தேதி திறந்து வைத்தார்.
# சிலாண்டார்

## வீடமைப்புப் பகுதிகள்

- தாமான் ஐ.கே.எஸ். சிலாண்டார் II
- கம்போங் சிலாண்டார்
- தாமான் சிலாண்டார் பாரு
- பெல்டா துன் காபா ஆயர் காங்கோங்
# சிலாண்டார்

## வீடமைப்புப் பகுதிகள்

### அருகாமை நகரங்கள்

- மாச்சாப் பாரு
- பத்தாங் மலாக்கா
- நியாலாஸ்
- கீசாங் பாஜாக்
- புக்கிட் சிங்கி
# மாநில நெடுஞ்சாலை 7 (கேரளம்)

கேரள மாநிலத்தின் ஏழாம் நெடுஞ்சாலை பத்தனந்திட்டா மாவட்டத்தின் திருவல்லையில் தொடங்கி கும்பழையில் முடிகிறது. இது 32.8 கிலோமீற்றர் நீளத்தில் அமைந்துள்ளது. இதை டி. கே. ரோடு என்றும் அழைக்கின்றனர்.
# மாநில நெடுஞ்சாலை 7 (கேரளம்)

## வழியில் உள்ள ஊர்கள்

திருவல்லை - வள்ளங்குளம் பாலம் - இரவிபேரூர் (ஒன்பதாம் மாநில நெடுஞ்சாலையில் இணைகிறது) கோட்டயம் - கோழஞ்சேரி- மாராமண் - கோழஞ்சேரி - தெக்கேமலை - பத்தனந்திட்டா - கும்பழை (எட்டாம் மாநில நெடுஞ்சாலையுடன் இணைகிறது)
# வார்ப்புரு:Infobox Diamond

| image = }
| caption = }
| image2 = }
| caption2= }  
| label1 = Weight
| data1 =
| label2 = Dimensions
| data2 = }
| label3 =
| data3 = }
| label4 = Cut
| data4 = }
| label5 = Country of origin
| data5 = }
| label6 = Mine of origin
| data6 = }
| label7 = Date discovered
| data7 = }
| label8 = Cut by
| data8 = }
| label9 = Original owner
| data9 = }
| label10 = Current owner
| data10 = }
| label11 = Estimated value
| data11 = }
}}<noinclude>  
</noinclude>
# சிருஷ்டி டங்கே

**சிருஷ்டி டாங்கே** என்பவர் தமிழ்த் திரைப்படங்களில் நடித்து வரும் ஒரு இந்திய நடிகை ஆவார்.
# சிருஷ்டி டங்கே

## தொழில் வாழ்க்கை

சிருஷ்டி யுத்தம் செய் மற்றும் ஏப்ரல் ஃபூல்(தெலுங்கு) ஆகிய திரைப்படங்களில் துணை கதாபாத்திரத்தில் தோன்றி நடித்ததன் மூலம் திரையுலகிற்கு அறிமுகமானார். அதன் பின்னர் ஒரு திருப்பு முனையாக 2014 ஆம் ஆண்டு வெளிவந்த மேகா திரைப்படத்தில் முன்னணிப் பாத்திரத்தை சித்தரித்து நடித்தார். இப்படத்தில் இவரது நடிப்பு குறித்து பல கலவையான விமர்சனங்கள் முன்வைக்கப்பட்டது திரை விமர்சகர்களால். தற்போது டார்லிங், எனக்குள் ஒருவன், நேருக்கு நேர்(2015) மற்றும் கத்துக்குட்டி உட்பட பல திரைப்படங்களில் நடித்து வருகிறார்.
# சிருஷ்டி டங்கே

## திரைப்படப் பட்டியல்

| ஆண்டு | திரைப்படம் | பாத்திரம் | குறிப்புகள் |
| --- | --- | --- | --- |
| 2011 | *யுத்தம் செய்* | சுஜா |  |
| 2014 | *ஏப்ரல் ஃபூல்* | தெலுங்கு படம் |  |
| 2014 | *மேகா* | மேகாவதி |  |
| 2015 | * டார்லிங்* |  |  |
| 2015 | *எனக்குள் ஒருவன்* |  |  |
| 2015 | *நேருக்கு நேர்(2015)* | படபிடிப்பில் |  |
| 2015 | *கத்துக்குட்டி* |  |  |
| 2015 | *புரியாத ஆனந்தம் புதிதாக ஆரம்பம்* |  |  |
| 2015 | *வருசநாடு* | பின் தயாரிப்பு | } |
# வனேடியம் மூவாக்சைடு

**வனேடியம் மூவாக்சைடு** (*Vanadium(III) oxide*, **வனேடியம்(III) ஆக்சைடு**) என்பது V<sub>2</sub>O<sub>3</sub> என்ற மூலக்கூறு வாய்பாடு கொண்ட ஒரு கனிம சேர்மமாகும். இது கருப்பு நிறம் கொண்டு திடரூபத்தில் காணப்படுகிறது. வனேடியம் ஐந்தாக்சைடு ஐதரசன் அல்லது மோனாக்சைடால் வனேடியம் மூவாக்சைடாக ஒடுக்கப்படுகிறது. இந்த அடிப்படை ஆக்சைடு அமிலங்களில் கரைந்து மூவனேடிய அணைவுச் சேர்மங்களின் கரைசலைத் தருகிறது. காற்றில் படுமாறு திறந்து வைத்தால் இது படிபடியாக கருநீல நிற V<sub>2</sub>O<sub>4</sub> ஆக மாறுகிறது. இயற்கையில் இது அரிதான கார்லியனைட்டு தாதுவாகக் கிடைக்கிறது.
# வனேடியம் ஈராக்சைடு

**வனேடியம் ஈராக்சைடு** *(Vanadium(II) oxide )* என்பது VO என்ற மூலக்கூறு வாய்பாடு கொண்ட ஒரு கனிம சேர்மமாகும். வனேடியத்தின் பல ஆக்சைடுகளில் நீண்ட நிலைப்புத்தன்மை கொண்டு நடுநிலை மின்சுமை கொண்ட ஆக்சைடு இதுவாகும். சோடியம் குளோரைடின் உருத்திரிந்த மூலக்கூறு கட்டமைப்பு வடிவத்தையும் வலுவற்ற V-V உலோகம் – உலோகம் பிணைப்பையும் வனேடியம் ஈராக்சைடு ஏற்றுள்ளது. ஆற்றல் மட்டக் கொள்கை யின்படி கடத்தல் பட்டை பகுதியாக நிரம்பியுள்ள காரணத்தாலும் t<sub>2g</sub> சுற்றுப் பாதையில் எலக்ட்ரான்களின் உள்ளடங்காத் தன்மையாலும் வனேடியம் ஈராக்சைடு மின்சாரத்தைக் கடத்துகிறது. வனேடியம் ஈராக்சைடு விகிதச் சமமில்லாத ஒரு சேர்மமாகும். இதன் கனிம உட்கூறுகளின் அளவு VO<sub>0.8</sub> முதல் VO<sub>1.3</sub> வரை மாறுபடுகிறது.
# செறாய் கடற்கரை

கேரளத்தின் எறணாகுளம் மாவட்டத்தில் செறாயி கடற்கரை அமைந்துள்ளது. இது வைப்பின் தீவின் ஒரு பகுதியாகும்.  
இது கொச்சியில் இருந்து 30 கிலோமீட்டர் தொலைவில் உள்ளது.  
இந்த கடற்கரை 15 கிலோமீட்டர் நீளமுடையது.
இங்கு டிசம்பர் மாதத்தில் கடற்கரைத் திருவிழா நடைபெறும்.
# செறாய் கடற்கரை

## இதையும் காண்க

- செறாயி
# பெரியபாளையம் பவானி அம்மன் கோயில்

**பெரியபாளையம் பவானி அம்மன் கோயில்** அல்லது **பாளயத்தம்மன் கோயில்** என்ற அம்மன் கோயில், சென்னையில் இருந்து சுமார் 45 கி.மீ. தொலைவில், திருவள்ளூர் மாவட்டத்தில், குண்டூர் செல்லும் வழியில், பெரியபாளையம் என்ற ஊரில் ஆரணி ஆற்றங்கரையில் அமைந்துள்ளது.
# பெரியபாளையம் பவானி அம்மன் கோயில்

## அம்மனின் திருக்கோலம்

பவானி அம்மன் தனது முன்புற வலது கையில் சக்தி ஆயுதம். பின் புறக்கரத்தில் சக்கராயுதம். இடது பின் கையில் சங்கு முன்புறக் கையில் கபாலம் ஏந்தியுள்ளது. இந்தக் கபாலத்தில் கலையரசி, அலையரசி, மலையரசி மூவரும் இருப்பதாக ஐதீகம்.
# பெரியபாளையம் பவானி அம்மன் கோயில்

## பிரார்த்தனைகள்

- உடல் நலம் பெறவும், நீண்ட ஆயுளை ஆரோக்கியத்துடன் அடையவும் பெரிய பாளையத்து அம்மனை நினைத்தப்படி வருபவர்கள் அதிகம்.  
- பெண்கள், கணவன் நோய்வாய்பட்டிருந்தால், தங்கள் மாங்கல்யம் நிலைத்து நிற்க அம்மனை வேண்டி கொள்கிறார்கள். பின்னர் தங்கள் தாலியை அம்மனுக்கு காணிக்கையாக செலுத்துகிறார்கள்.  
- அம்மனுக்கு உகந்த வேப்பிலைகளை உடலில் கட்டிக்கொண்டு கோயிலைச் சுற்றி வந்து தங்கள் பிரார்த்தனையை நிறைவேற்றுகிறார்கள்.
.
# பெரியபாளையம் பவானி அம்மன் கோயில்

## வசதிகள்

- பொங்கல் படையலிட 200 அடுப்புகளுடன் மண்டபத்தில் வசதிகள் உள்ளது.  
- முடிகாணிக்கை செலுத்த தனி மண்டபம் கட்டப்பட்டுள்ளது.  
- வேப்பஞ்சேலை பிரார்த்தனை செய்ய வரும் பக்தர்கள் உடைகளை களைந்து வேப்பஞ்சேலை கட்டுவதற்கு வசதியாக ஆண்களுக்கு தனியாகவும், பெண்களுக்கு தனியாகவும் தனி தனி அறைகள் கட்டப்பட்டுள்ளன.  
- பக்தர்கள் கட்டணமின்றி தங்கி ஓய்வு எடுப்பதற்காக இரண்டடுக்கு மண்டபம் கட்டி வருகிறார்கள். ஆண்கள், பெண்களுக்கு தனி தனியாக நவீன கழிவறைகள், குளியல் அறைகள் கட்டப்பட்டுள்ளன.
# பெரியபாளையம் பவானி அம்மன் கோயில்

## பேருந்து வழித்தடங்கள்

:கோயம்பேடு பேருந்து நிலையத்திலிருந்து --> 514, 514x,
: வள்ளலார் நகர் (வி. நகர்) பேருந்து நிலையத்திலிருந்து --> 592, 547, 532.
:பிராட்வே பேருந்து நிலையத்திலிருந்து--> 593.
: ஆவடி பேருந்து நிலையத்திலைருந்து--> 580x.
:அம்பத்தூர் பேருந்து நிலையத்திலிருந்து --> 563, 562.
:திருவள்ளூர் பேருந்து நிலையத்திலிருந்து --> 171,172,505A, சுந்தரம், சந்திரா, வசந்தா
:செங்குன்றம் பேருந்து நிலையத்திலிருந்து -->532,547,562,593,592A,505A
# மும்பை மெட்ரோ

**மும்பை மெட்ரோ** என்பது மும்பை நகரத்திற்கான மெட்ரோ தொடருந்து அமைப்பாகும். இது மும்பையின் போக்குவரத்து நெரிசலைக் குறைப்பதற்காகக் கட்டப்பட்டு வருகிறது. இது இந்நகரில் ஏற்கனவே உள்ள மும்பை புறநகர் தொடருந்து வலையமைப்பினை வலுப்படுத்தும். 2021 இல் நிறைவடையும் என எதிர்பார்க்கப்படுகிறது. இத்திட்டம் 63 கி.மீ நீளம் உடையதாகவும் மூன்று கட்டங்களாகவும் செயல்படுத்தப்படும்.  
சூன் 2006-இல் அப்போதைய பிரதமர் மன்மோகன் சிங் இதன் முதற்கட்டத்தைத் துவக்கி வைத்தார். கட்டுமானப் பணிகள் 2008
பிப்ரவரியில் தொடங்கின. முதற்கட்டத்தின் முதல் தடம் 2014 சூன் 8-ஆம் நாள் பயன்பாட்டுக்கு வந்தது.  
உலகில் அடர்த்தி மிகுந்த போக்குவரத்து பிணையங்களில் எட்டாவது இடத்தை மும்பை மெட்ரோ பிடித்துள்ளது. ஒரு நாளைக்கு 2.60 லட்சம் பயணிகள் பயன்படுத்துகின்றனர்.
# மேரி ஷா

**மேரி ஷா** (Mary Shaw, 1943 இல் பிறந்தவர்) ஒரு அமெரிக்க மென்பொருள் பொறியாளர் ஆவார். இவர் அமெரிக்காவின் பீட்டர்ஸ்பேர்க்கிலுள்ள ''ஆலன் ஜே பெர்லிஸ்
கார்னகி மெலன்'' பல்கலைக்கழகத்தின் கணினி அறிவியல் பள்ளியில் கணினி அறிவியல் பேராசிரியராகப் பணியாற்றுகிறார். ஷாவின் முக்கிய ஆராய்ச்சி மென்பொருள் பொறியியல். இவர் கட்டடக்கலை கல்வி மற்றும் வரலாற்று மென்பொருள் பொறியியல் அதிக ஆர்வமாக ஷா மற்றும் டேவிட் சேர்த்து மென்பொருள் கட்டமைப்பு துறையில் திறம்பட செயல்பட்டனார். 2011ல், ஷா மற்றும் கர்லன் அவர்களுடைய ஆராய்ச்சியின் மூலம் மிகச்சிறந்த ஆராய்ச்சி விருதை Association of Computing Machinery's Special Interest Group on Software Engineering ACM SIGSOFT இருந்து பெற்றனர் இவர்கள் மென்பொருள் பொறியியல் கம்ப்யூட்டிங்கில் சிறந்த ஆராய்ச்சி விருது பெற்றனர். "மென்பொருள் கட்டமைப்பு வளர்ச்சி மற்றும் பதவி உயர்வு மூலம் குறிப்பிடத்தக்க மற்றும் நீடித்த மென்பொருள் பொறியியல் ஆராய்ச்சி பங்களிப்புகளை ஆற்றி வருகின்றனர். 2014 அக்டோபர் மாதம் தேசிய தொழில்நுட்பம் மற்றும் கண்டுபிடிப்பு பதக்கம் ஷாவிற்கு அமெரிக்க ஜனாதிபதி பராக் ஒபாமாவால் வழங்கப்பட்டது
.
# மேரி ஷா

## வெளியீடுகள்

;புத்தகங்கள்
- 1967. *Computer analysis of chronological seriation*. With Frank Hole.
- 1981. *Software metrics: an analysis and evaluation* Edited with Alan Perlis and Frederick Sayward.
- 1985. *Carnegie-Mellon curriculum for undergraduate computer science*. Edited by Mary Shaw.
- 1996. *Software Architecture: Perspectives on an Emerging Discipline*. With David Garlan. Prentice Hall.  
;கட்டுரைகள்
- 1974. "Reduction of Compilation Costs Through Language Contraction". In: *Communications of the ACM*, 17(5):245–250, 1974.
- 1990. "Prospects for an Engineering Discipline of Software". in: *IEEE Software*, 7(6):15–24, 1990.
- 1995. "Comparing Architectural Design Styles". in: *IEEE Software*, 12(6):27–41, 1995.
# சலேசிய சபை

**புனித ஜான் போஸ்கோவின் சலேசிய சபை** (அல்லது **சலேசியன் சபை**, அதிகாரப்பூர்வமாக ஏற்க்கப்பட்டதன்படி **புனித பிரான்சிசு டி சேலசின் சபை**) என்பது கத்தோலிக்க திருச்சபையின் துறவறச் சபையாகும். பத்தொன்பதாம் நூற்றாண்டின் பிற்பகுதியில் புனித ஜான் போஸ்கோ தொழிற்புரட்சியின்போது பாதிக்கப்பட்ட இளையோர் மற்றும் ஏழைக் குழந்தைகளுக்கு உதவும் நோக்குடன் இச்சபையினைத் தொடங்கினார். ஜெனீவா நகரின் ஆயராக இருந்த புனித பிரான்சிசு டி சேலசின் பெயரால் இச்சபையினை *சலேசிய சபை* என அவர் அழைத்தார். அவரின் இறப்புக்குப்பின்பு இதன் பெயர் *ஜான் போஸ்கோவின் சலேசியன் சபை* என மாற்றப்பட்டது. இச்சபையின் குறிக்கோளுரை *ஆன்மாக்களை எனக்குத் தாரும்; மற்ற எல்லாவற்றையும் எடுத்துக்கொள்ளும்;* என்பதாகும்.
# யுரேனியம் ஐம்புளோரைடு

**யுரேனியம் ஐம்புளோரைடு** (*Uranium pentafluoride*) என்பது UF<sub>5</sub> என்ற மூலக்கூறு வாய்பாடு கொண்ட ஒரு கனிமச் சேர்மம் ஆகும். யுரேனியமும் புளோரினும் இணைந்து இச்சேர்மம் உருவாகிறது. தனிப்பட்ட ஒற்றைப்படி மூலக்கூறுகள் மற்றும் வடிவம் நீட்டிக்கப்பட்ட படிகக்கட்டி கூட்டமைப்புகள் என்ற இரு நிலைகளிலும் இச்சேர்மம் காணப்படுகிறது. யுரேனியம் ஐம்புளோரைடின் ஒற்றைப்படிகள் யுரேனியம் அறுமபுளோரைடு ஒளிச்சிதைவு அடைவதன் மூலம் உருவாக்கப்படுகிறது. இது ஒரு சதுரபிரமிடு வடிவத்தில் உள்ளது. α வடிவ ஒருங்கிணைப்பு பலபடி சங்கிலிகள் பலவற்றை உள்ளடக்கியுள்ளது. ஐந்து புளோரைடு அணுக்களில் ஒன்று அடுத்துள்ள யுரேனியம் அணுவுடன் பாலம் அமைத்து இணைகிறது. 160 பாகை செல்சியசு வெப்பநிலையில் யுரேனியம் அறுமபுளோரைடு கந்தக டைஆக்சைடுடன் சேர்ந்து α-வடிவ யுரேனியம் ஐம்புளோரைடாக ஒடுக்கப்படுகிறது. இந்த யுரேனியம் ஐம்புளோரைடு 180 பாகை செல்சியசு வெப்பநிலையில் β-வடிவ யுரேனியம் ஐம்புளோரைடாக மாறுகிறது.
# பெலிம்பிங் டாலாம்

**பெலிம்பிங் டாலாம்** (ஆங்கிலம், மலாய் மொழி: ***Belimbing Dalam***) என்பது மலேசியா, மலாக்கா, அலோர் காஜா மாவட்டத்தில் அமைந்து இருக்கும் ஒரு கிராமப்புற நகரமாகும். இந்த நகரம் மலாக்கா மாநகரத்தில் இருந்து 19 கி.மீ.; அலோர் காஜா மாநகரத்தில் இருந்து 11 கி.மீ.; டுரியான் துங்கல் நகரத்தில் இருந்து 4 கி.மீ. தொலைவில் இருக்கிறது.  
பெலிம்பிங் டாலாம் வாழ் மக்களில் பெரும்பாலோர் அரசுப் பணிகள், தனியார் நிறுவனப் பணிகள், விவசாயத் துறைத் தொழில்களில் ஈடுபட்டுள்ளனர். தனியார் நிறுவனப் பணிகளில் ஈடுபட்டு இருப்பவர்கள் மலாக்கா மாநகரம், பத்து பிரண்டாம், ஆயர் குரோ, அலோர் காஜா நகரங்களில் பணிபுரிகின்றனர்.
# பெலிம்பிங் டாலாம்

## அருகாமை நகரங்கள்

- பாரிட் மெலானா
- டுரியான் துங்கல்
# Module:If empty

local p = {}  
function p.main
local args = require('Module:Arguments').getArgs(, {wrappers = 'Template:If empty', removeBlanks = false})  
for k,v in ipairs(args) do
if v ~= '' then
return v
end
end  
end  
return p
# பெம்பான்

**பெம்பான்** (ஆங்கிலம், மலாய் மொழி: ***Bemban***) என்பது மலேசியா, மலாக்கா, ஜாசின் மாவட்டத்தில் அமைந்து இருக்கும் ஒரு சிறுநகரமாகும். இந்த நகரம் மலாக்கா மாநகரத்தில் இருந்து 23 கி.மீ.; ஜாசின் நகரத்தில் இருந்து 6 கி.மீ.; தொலைவில் இருக்கிறது.  
இங்கு ஒரு வெந்நீர் ஊற்று உள்ளது. அதன் பெயர் பெம்பான் வெந்நீர் ஊற்று *(Kolam Air Panas Bemban).* தொலைதூர இடங்களில் இருந்து சுற்றுலாப் பயணிகள் இந்த வெந்நீர் ஊற்றுக்கு வருகை புரிகின்றனர்.  
இந்த நகருக்கு மிக அருகில் இருப்பது ஆயர் குரோ தொழில்துறை நகரமாகும். இந்தச் சிறுநகரத்தில், மலாய்க்காரர்கள் அதிகமாக வாழ்கிறார்கள். முன்பு, இந்தப் பகுதியில் கணிசமான அளவிற்கு ரப்பர் தோட்டங்கள் இருந்தன.  
ஜாசின், ஆயர் குரோ நகரங்களின் மேம்பாட்டு காரணங்களுக்காக அந்த ரப்பர் தோட்டங்கள் துப்புரவு செய்யப்பட்டு விட்டன. ரப்பர் தோட்டங்களில் வாழ்ந்த தமிழர்கள், ஜாசின், மலாக்கா நகர்ப்புறங்களுக்கு இடம் பெயர்ந்து விட்டனர்.
# பெம்பான்

## அருகாமை நகரங்கள்

- ஆயர் குரோ
- கீசாங்
- ஜாசின்
# நரேலா சட்டமன்றத் தொகுதி

**நரேலா சட்டமன்றத் தொகுதி** (*Narela, Delhi Assembly constituency*), தில்லி சட்டமன்றத்திற்கான தொகுதியாகும்.
இது வடமேற்கு தில்லி மக்களவைத் தொகுதிக்கு உட்பட்டது.
- உறுப்பினர்: நீல் தமன் கத்ரி
- கட்சி: பாரதிய ஜனதா கட்சி  
:49 நாட்களுக்குப் பிறகு, பிப்ரவரி பதினைந்தாம் நாள் முதல் டெல்லியில் ஜனாதிபதியின் ஆட்சி ஏற்படுத்தப்பட்டது.
# நரேலா சட்டமன்றத் தொகுதி

### ஆறாவது சட்டமன்றம்

- காலம்: 2015 முதல்
:தேர்தல் நடைபெறுகிறது.
# மலேசிய மாநகரங்களின் மக்கள்தொகை

மலேசிய அரசாங்கம் 2021-ஆம் ஆண்டில் 2020 ஆண்டிற்கான மக்கள் தொகை புள்ளிவிவரங்களை வெளியிட்டது. மலேசியாவில் இதுவரை 18 நகரங்கள் அதிகாரப்பூர்வமாக மாநகரங்களாக அறிவிக்கப்பட்டுள்ளன. அவற்றின் புள்ளிவிவரங்கள் இங்கே தரப் படுகின்றன.  
**மலேசிய மாநகரங்களின் மக்கள்தொகை**  
| *'நிலை* | **மாநகரம்** | **மாநிலம்** | மக்கள்
தொகை
(2020) | '''மக்கள்
தொகை
(2010)''' | வளர்ச்சி % |
| --- | --- | --- | --- | --- | --- |
| 1 | கோலாலம்பூர் | 1,982,112 | 1,588,750 | 1.25 |  |
| 2 | செபராங் பிறை | பினாங்கு | 946,092 | 818,197 | 1.16 |
| 3 | பெட்டாலிங் ஜெயா | 902,086 | 613,977 | 1.47 |  |
| 4 | ஜொகூர் பாரு | ஜொகூர் | 858,118 | 497,067 | 1.73 |
| 5 | சா ஆலாம் | 812,327 | 541,306 | 1.50 |  |
| 6 | ஜோர்ஜ் டவுன் | பினாங்கு | 794,313 | 708,127 | 1.12 |
| 7 | சுபாங் ஜெயா | 771,687 | 708,296 | 1.09 |  |
| 8 | ஈப்போ | 759,952 | 657,892 | 1.16 |  |
| 9 | சிரம்பான் | 681,541 | 515,490 | 1.32 |  |
| 10 | இசுகந்தர் புத்திரி | ஜொகூர் | 575,977 | 529,074 | 1.09 |
| 11 | குவாந்தான் | 548,014 | 427,515 | 1.28 |  |
| 12 | கோத்தா கினபாலு | சபா | 500,425 | 452,058 | 1.11 |
| 13 | மலாக்கா | மலாக்கா | 453,904 | 484,885 | 0.94 |
| 14 | அலோர் ஸ்டார் | 423,868 | 405,523 | 1.05 |  |
| 15 | கோலா திரங்கானு | 375,424 | 337,553 | 1.11 |  |
| 16 | கூச்சிங் | சரவாக் | 349,147 | 325,132 | 1.07 |
| 17 | பாசீர் கூடாங் | ஜொகூர் | 312,437 | 46,571 | 6.71 |
| 18 | மிரி | சரவாக் | 248,877 | 234,541 | 1.06 |
# ஊய் மக்கள்

**உய் மக்கள்** அல்லது **ஹுய் மக்கள்** (, (Xiao'erjing): خُوِذُو / حواري, , (டங்கன் மொழி): Хуэйзў/Huejzw) என்பவர்கள் சீனாவின் அங்கீகரிக்கப்பட்ட மாந்தரினக்குழுவினர். பெரும்பாலும் இசுலாமிய சமயத்தைப் பின்பற்றும் இவர்கள் பல நூற்றாண்டுகளாகச் சீனாவுடன் வணிகம் மற்றும் அரசியல் தொடர்புகள் கொண்டபோது சீனப்பெண்களை மணந்து சீனாவிலேயே நிரந்தரமாக குடியேறிய மத்திய ஆசிய, அரேபிய மற்றும் பாரசீக மக்களின் வழித்தோன்றல்களாகக் கருதப்படுகின்றனர்.  
செங்கிஸ் கான் காலத்தில் இம்மக்கள் ”ஹுய் ஹுய்” என்று அழைக்கப்பட்டார்கள். ”ஹுய்” என்பதற்கு சீன மொழியில் வெளிநாட்டினர் எனப்பொருள்.  
சீனாவின் 56 இனக்குழுக்களில் ஹுய் இன மக்களும் அடங்குவர். ஹுய் மக்கள் சீனாவின் வடமேற்கு பகுதிகளான நிங்சியா ஹுய் தன்னாட்சி மண்டலம், கான்சு, ஃஇங்ஹை, சிங்சியாங் போன்ற இடங்களில் அடர்த்தியாகவும், மத்திய சீனா மற்றும் கிழக்கு சீனாவின் பகுதிகளான பெய்ஜிங், உள் மங்கோலியா, ஹெபெய், ஹைனான் மற்றும் உன்னானில் பரவலாகவும் வாழ்கின்றனர். தைவான் மற்றும் இந்தோனேசியா நாட்டில் இம்மக்கள் சிறுபான்மையாக உள்ளனர்.  
சீன அரசின் 2011 ஆம் ஆண்டு மக்கட்தொகைக் கணக்கெடுப்பின்படி ஹுய் இன முஸ்லிம்களின் மக்கட்தொகை சுமார் பத்து மில்லியன்.. உய்குர் முசுலிம் மக்களை விட மக்கட்தொகையில் கூடியவர்கள்.  
இவர்கள் மாண்டரின் சீன மொழி பேசும் சன்னி இசுலாமியர்கள். மொழி மற்றும் பண்பாட்டுக் கூறுகளில் ஹான் சீனர்களைப் பின்பற்றுகின்றனர்..
# இலித்தியம் அயோடைடு

**இலித்தியம் அயோடைடு** (*Lithium iodide*) என்பது LiI என்ற மூலக்கூறு வாய்பாடு கொண்ட ஒரு கனிம சேர்மமாகும். இலித்தியமும் அயோடினும் இணைந்து இச்சேர்மம் உருவாகிறது. காற்றில் திறந்து வைக்கும்போது அயோடைடு அயோடினாக ஆக்சிசனேற்றம் அடைவதால் இது மஞ்சள் நிறமாக மாறுகிறது. சோடியம் குளோரைடு படிகமாதலின் மையக்கருத்தைப் பின்பற்றியே இலித்தியம் அயோடைடும் படிகமாகிறது Various hydrates are also known.